BŪVDARBU LĪGUMS 

Rīgā
[bookmark: _Hlk51852728]Līguma parakstīšanas datums ir pēdējā pievienotā 
[bookmark: _Hlk52357828]droša elektroniskā paraksta un tā laika zīmoga datums

Rīgas valstspilsētas pašvaldības Ārtelpas un mobilitātes departaments, reģistrācijas Nr.50900040801, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā direktora vietnieka inženiertehniskajos jautājumos […] , no vienas puses,  
un  
SIA “BALTIJAS BŪVE”, reģistrācijas numurs: 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166, (turpmāk – Izpildītājs) kuru pārstāv tās valdes loceklis […] uz statūtu pamata, no otras puses, bet abi kopā un katrs atsevišķi turpmāk  – Puse, 

ņemot vērā:  
· 2025.gada 25.februārī noslēgto līgumu Nr. RDCA-25-30-li (turpmāk – Līgums) atklātā konkursa “Pilsētas sabiedriskā transporta savienojuma punktu izbūves dzelzceļa stacijās – Alfa, Atgāzene, Slokas iela, Brasa, Vecdaugava, Turība, Mangaļi, Vecāķi, Gaisma, projektēšana, autoruzraudzība un būvdarbi” (Id. Nr. CAIP 2024/63) iepirkuma priekšmeta 1.daļas “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” rezultātus;
· Pasūtītāja vēstuli Nr. AMD-26-2903-nd no 25.05.2026. “Par tehnisko risinājumu piedāvājumu velonovietņu drošas izmantošanas nodrošināšanai” un Izpildītāja atbildes vēstuli Nr. 2026/05-29/1 no 29.05.2026. “Par velonovietņu tehniskā risinājuma piedāvājumu, Līguma Nr. RDCA-25-32-lī”,

lai nodrošinātu koordinētu un saskaņotu projekta “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” (turpmāk – Objekts) īstenošanu, Puses noslēdz šādu būvdarbu līgumu (turpmāk – Līgums) un vienojas par sekojošo:

1. Līguma priekšmets
1.1. Pasūtītājs uzdod un apmaksā, bet Izpildītājs apņemas šajā Līgumā noteiktajā kārtībā un termiņos veikt velo novietnes augšējā un apakšējā velosipēda rāmja pieslēgšanas stirpinājuma izbūvi (turpmāk – Darbi), saskaņā ar 1.pielikumu (Rasējums Nr. VST-01 un 2.pielikumu (Finanšu piedāvājums), kas ir Līguma neatņemama sastāvdaļa. 

2. Līguma termiņš
1.2. Darbu izpildes laiks ir ne vēlāk, kā līdz 2026.gada 30.jūnijam.  

3. Līguma summa un norēķinu kārtība
3.1. Kopējā summa par Darbiem ir 2 505,93 EUR (divi tūkstoši pieci simti pieci euro un 93 centi), neieskaitot pievienotās vērtības nodokli (turpmāk - PVN) un PVN 21% apmērā 526,25 EUR (pieci simti divdesmit seši euro un 25 centi) summa kopā ar PVN, ieskaitot nodokļus, nodevas un visus citus ar Līguma izpildi saistītos izdevumus ir 3 032,18 EUR (trīs tūkstoši trīsdesmit divi euro un 18 centi). 
3.2. Samaksu par Līguma 1.1.punktā norādītājiem Darbiem Pasūtītājs veic pēc Darbu izpildes akta (Forma Nr.2 un Nr.3) savstarpējas parakstīšanas un Izpildītāja rēķina saņemšanas Līguma 3.6.punktā noteiktajā termiņā. 
3.3. Izpildītājs sagatavo elektronisko rēķinu atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
3.4. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošajiem rēķina piegādes kanāliem:
3.4.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
3.4.2. augšupielādē rēķinu failus pašvaldības portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
3.4.3. izmanto Web formas manuālai rēķinu ievadei.
3.5.  Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.6.  Puses vienojas, ka elektroniskā rēķina apmaksas termiņš ir 10 (desmit) darba dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
3.7. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
3.8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3.9. Pasūtītājs apmaksā Izpildītāja piestādītos rēķinus par izpildītajiem Darbiem tikai pēc līgumsoda apmaksas veikšanas Pasūtītājam Līguma 8.1. punkta piemērošanas gadījumā.

4. [bookmark: _Hlk100668753]Darbu organizācijas kārtība
4.1. Izpildītājs neveic Darbus bez spēkā esošas būvdarbu veicēja civiltiesiskās atbildības obligātās apdrošināšanas. Izpildītājs līdz Darbu uzsākšanai iesniedz Pasūtītājam būvdarbu veicēja civiltiesiskās atbildības obligātās apdrošināšanas līguma (polises) un apdrošināšanas noteikumu apliecinātas kopijas, ja šos dokumentus Izpildītājs jau nav iesniedzis iepriekš.
4.2. Darbu organizāciju, tai skaitā, darba aizsardzības pasākumu organizāciju būvlaukumā nodrošina Izpildītājs.
4.3. Ja Pasūtītājs Līguma izpildes gaitā konstatē, ka Izpildītājs ir pārkāpis Publisko iepirkumu likuma, iepirkuma nolikuma un/vai līguma noteikumus par līguma izpildē iesaistītā personāla nomaiņu, kā arī papildu personāla  iesaistīšanu līguma izpildē, Pasūtītājs ir tiesīgs piemērot Izpildītājam līgumsodu 1% (viena procenta) apmērā no Līguma cenas par katru konstatēto gadījumu.
4.4. Par Darbu organizācijas jautājumiem to norises laikā Puses vienojas mutiski, nepieciešamības gadījumā šo vienošanos noformējot rakstveidā.

5. Darbu izpilde un nodošana-pieņemšana
5.1. Pēc visu Darbu pabeigšanas Objektā Izpildītājs sagatavo un iesniedz Pasūtītājam Objekta nodošanas-pieņemšanas aktu par visiem Objektā veiktajiem Darbiem.
5.2. Norēķinu veikšanai Izpildītājs iesniedz Pasūtītājam Darbu izpildes aktu (Forma Nr.2 un Nr.3) par izpildītajiem Darbiem, kas ir par pamatu rēķina iesniegšanai.
5.3. Pasūtītājs 10 (desmit) darba dienu laikā no Darbu izpildes akta saņemšanas brīža to paraksta vai iesniedz Izpildītājam pretenziju vai defektu aktu, kurā norāda konstatētos defektus un/vai trūkumus. 
5.4. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Izpildītājs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
5.5. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem, Pasūtītājs pasūta būves ekspertīzi par veikto Darbu kvalitāti. 
5.6. Ja ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
5.7. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku. Ja Puses nevar vienoties, termiņu defektu novēršanai nosaka būvuzraugs.
5.8. Darbu izpildes akta un Objekta nodošanas-pieņemšanas akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.

6. Izpildītāja tiesības un pienākumi
6.1. Izpildītājs apņemas veikt Darbus Līgumā paredzētajā termiņā, apjomā un kvalitātē, kā arī Darbus apņemas veikt – patstāvīgi, ar saviem materiāliem, rīkiem, ierīcēm (mehānismiem un instrumentiem) izmantojot savas profesionālās iemaņas, Līguma un pielikumos noteiktajā kārtībā un termiņos. Citu speciālistu pieaicināšana pēc Izpildītāja  iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.    
6.2. Izpildītājs atbild par zaudējumiem, kuri nodarīti Pasūtītājam un/vai trešajām personām sakarā ar Līguma noteikumu pārkāpumu, ja Izpildītājs tajos vainojams.
6.3. Izpildītāja pienākums ir ievērot darba drošības tehnikas, ugunsdrošības, apkārtējās vides aizsardzības noteikumus, brīdināt par bīstamo darbu veikšanu aizpildot “Norīkojums ugunsbīstamā darba veikšanai” iesniegumu un citus normatīvos aktus, kas regulē šādu darbu veikšanu. Izpildītājs uzņemas pilnu atbildību par to, lai viņa darbinieki ievērotu minētos noteikumus. 
6.4. Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, darbu izpildes termiņi var tikt attiecīgi pagarināti.
6.5. [bookmark: _Hlk100819875]Garantijas laiks Izpildītāja veiktajiem Darbiem ir 5 (pieci) gadi no Objekta pieņemšanas - nodošanas akta abpusējas parakstīšanas brīža parakstīšanas brīža. Ja garantijas laikā Izpildītāja veiktajiem Darbiem tiek konstatēti defekti vai trūkumi, kas radušies Izpildītāja vainas dēļ, tam nepienācīgi izpildot Līguma noteikumus, Izpildītājs saviem spēkiem un par saviem līdzekļiem tos novērš defektu aktā norādītajā termiņā. 

7. Pasūtītāja tiesības un pienākumi
7.1. Pasūtītājs apņemas veikt samaksu par kvalitatīvi un laikā veiktiem Darbiem šajā Līgumā noteiktajos termiņos un kārtībā.
7.2. Pasūtītājs apņemas savlaicīgi veikt Izpildītāja izpildīto Darbu pieņemšanu.
7.3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Darbu izpildes termiņi var tikt attiecīgi pagarināti.

8. Pušu atbildība
8.1. Ja Izpildītājs neievēro Pušu saskaņoto Darbu izpildes un trūkumu/defektu novēršanas termiņu, tad Izpildītājs maksā Pasūtītājam par katru nokavēto dienu līgumsodu 0,5% apmērā no attiecīgā mēneša rēķina summas bez PVN, bet kopumā ne vairāk kā 10 (desmit) procentus no Līguma summas bez PVN.
8.2. Ja Pasūtītājs savlaicīgi neveic Līgumā noteiktos maksājumus, tad Pasūtītājs maksā Izpildītājam par katru nokavēto maksājuma dienu līgumsodu 0,5% apmērā no aizkavētā maksājuma summas bez PVN, bet ne vairāk kā 10 (desmit) procentus no rēķina summas bez PVN.
8.3. Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes.

9. Pušu pārstāvji
9.1. Izpildītājs trīs darba dienu laikā no līguma spēkā stāšanās dienas rakstveidā (e-pastā) iesniedz Pasūtītājam atbildīgā būvdarbu vadītāja (turpmāk – Darbu vadītājs) kontaktinformāciju.
9.2. Pasūtītājs var pieprasīt Darbu vadītāja vai cita iesaistītā speciālista nomaiņu, ja šis speciālists ir pārkāpis būvniecības, darba aizsardzības vai vides aizsardzības normatīvo aktu prasības, vai šā līguma noteikumus. Izpildītājs veic Darbu vadītāja vai cita iesaistītā speciālista nomaiņu piecu darba dienu laikā no dienas, kad saņemts Pasūtītāja argumentēts rakstveida pieprasījums, un paziņo par to Pasūtītājam. 
9.3. Ar Līgumu uzņemto saistību izpildes nodrošināšanai Puses nosaka pilnvarotās kontaktpersonas ar tiesībām parakstīt Darbu izpildes aktu un Objekta nodošanas-pieņemšanas aktu:
9.3.1. no Pasūtītāja puses – […];
9.3.2. no Izpildītāja puses – […]
9.4.  Izpildītāja pilnvarotā persona uzrauga Līguma izpildi, tai skaitā – Darbu izpildes akta un Objekta nodošanas-pieņemšanas akta noformēšanu, parakstīšanu un iesniegšanu atbilstoši Līguma prasībām, savlaicīgu rēķinu iesniegšanu, u.c. saistībām, kas izriet no Līguma.

10. Izmaiņas līgumā, tā darbības pārtraukšana
10.1. Grozījumi un papildinājumi Līgumā ir pieļaujami pie nosacījuma, ka tie nav pretrunā PIL noteikumiem un ir noformēti rakstveidā.
10.2. Līguma izpildei piesaistītais personāls un apakšuzņēmējs (vai vairāki) nomaināmi tikai PIL noteiktajā kārtībā.
10.3. Puses 5 (piecu) kalendāro dienu laikā rakstveidā informē viena otru par apstākļiem (izmaiņām), kuri var ietekmēt šī Līguma būtiskos noteikumus. Ja Izpildītājs 5 (piecu) kalendāro dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes termiņa pagarinājumu, nav iesniedzis Pasūtītājam motivētu pamatojumu, Izpildītājs zaudē tiesības uz Līguma izpildes termiņa pagarinājumu.
10.4. Pasūtītājs var vienpusēji izbeigt Līgumu, par to rakstiski brīdinot Izpildītāju 5 (piecas) darba dienas iepriekš:
10.4.1.1. ja Līgumā paredzētie Darbi netiek veikti savlaicīgi vai atbilstoši Līgumam vai pielikumiem, vai atbilstošā kvalitātē, par ko Pasūtītājs ir sastādījis aktu;
10.4.1.2. ja ir notikusi Izpildītāja labprātīga vai piespiedu likvidācija;
10.4.1.3. ja pret Izpildītāju ir uzsākta maksātnespējas procedūra vai Izpildītājs atzīts par maksātnespējīgu;
10.4.1.4. Starptautisko un Latvijas Republikas nacionālo sankciju likumā paredzētajos gadījumos.
10.5. Pasūtītājs var vienpusēji lauzt Līgumu, ja netiek piešķirts vai tiek samazināts finansējums (budžeta asignējumi) vai pastāv citi objektīvi iemesli, par to rakstiski brīdinot Izpildītāju vienu mēnesi iepriekš.
10.6. Ja 3 (trīs) darba dienu laikā pēc Pasūtītāja darba uzdevumā noteiktā Darbu uzsākšanas termiņa sākuma Izpildītājs neuzsāk Darbu veikšanu (darbu veikšanas vietā nav konstatējamas izmaiņas, kas liecinātu par pretējo vai arī nav abpusēji parakstīts akts par darbu uzsākšanu), Pasūtītājam ir tiesības vienpusēji lauzt Līgumu un neatlīdzināt Izpildītājam tādējādi radušos zaudējumus.

11. Līguma izpildē iesaistītā apakšuzņēmēju nomaiņa un jauna apakšuzņēmēju piesaiste
11.1. Saraksts ar apakšuzņēmējiem, ko Izpildītājs plāno iesaistīt Līguma izpildē, iesniedzams Pasūtītājam PIL 63. panta ceturtajā daļā noteiktajā kārtībā. Termiņš saraksta iesniegšanai – ne vēlāk kā uzsākot Līguma izpildi. Saraksts pievienojams Līgumam kā neatņemama sastāvdaļa.
11.2. [bookmark: _Hlk86245247]Izpildītājs nav tiesīgs bez saskaņošanas ar Pasūtītāju veikt Konkursam iesniegtajā piedāvājumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītāji var prasīt personāla un apakšuzņēmēja viedokli par nomaiņas iemesliem. Uzņēmējam ir pienākums saskaņot ar Pasūtītāju papildu personāla iesaistīšanu Līguma izpildē.
11.3. Pasūtītājs nepiekrīt Konkursā iesniegtajā piedāvājumā norādītā apakšuzņēmēja nomaiņai, ja pastāv kāds PIL 62. panta trešās daļas nosacījumiem.
11.4. Pasūtītājs nepiekrīt jauna apakšuzņēmēja piesaistei PIL 62. panta ceturtajā daļā noteiktajā gadījumā.
11.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta noteikumus un PIL 42. pantā noteikto kārtību.
11.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai.

12. Nepārvarama vara
12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, valsts pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemto saistību izpildi, pieņemšana un stāšanās spēkā.
12.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveida jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
12.3. Puses, savstarpēji vienojoties, var pārnest Līguma izpildes termiņu uz periodu, kad nepārvaramas varas apstākļi beigs darboties. Ja nepārvaramas varas apstākļi turpinās ilgāk par vienu mēnesi, jebkura no Pusēm ir tiesīga vienpusēji pārtraukt Līgumu. 

13. Citi noteikumi
13.1. Visi strīdi starp Pusēm tiks risināti savstarpēju sarunu ceļā, bet, ja vienošanās netiek panākta – tiesā. 
13.2. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
13.3. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
13.4. Līguma pamatteksts sagatavots uz 5 (piecām) lapām, ar 3 (trīs) pielikumiem un parakstīts ar drošu elektronisko parakstu.
13.5.  Līguma neatņemamas sastāvdaļas ir Līguma pielikumi un visi dokumenti, kas tiek sastādīti starp Pusēm Līguma darbības laikā un attiecas uz Līgumu.

Līgumam pievienoti šādi pielikumi:
1. 1.pielikums  – Rasējums Nr. VST-01;
2. 2.pielikums  – Finanšu piedāvājums.


14. Pušu rekvizīti

	Pasūtītājs: 
Rīgas valstspilsētas pašvaldības  

	Izpildītājs: 

